24/05/2017 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Concesión definitiva das subvencións correspondentes ao programa de limpeza de praias marítimas 2017

RESOLUCIÓN NÚM.15833/2017, DO 19 DE MAIO, POLA QUE SE APROBA A CONCESIÓN DEFINITIVA DAS SUBVENCIÓNS CORRESPONDENTES AO PROGRAMA MA100: CONVOCATORIA DO PROGRAMA DE LIMPEZA DE PRAIAS MARÍTIMAS DIRIXIDO A CONCELLOS DA PROVINCIA DA CORUÑA DURANTE O EXERCICIO 2017 Referencia: MA100/2017 Expte.: 2017000002222 Don VALENTÍN GONZÁLEZ FORMOSO, Presidente da Deputación Provincial da Coruña, Primeiro. –Mediante resolución da Presidencia núm.12474/2017, do 19 de abril, publicada no BOP núm.75, do 21 de abril de 2017, procedeuse a conceder, de forma provisional, as subvencións do Programa MA100: Convocatoria do programa de limpeza de praias marítimas dirixido a concellos da provincia da Coruña durante o exercicio 2017, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se fora o caso, o desistimento da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistimento expreso, a subvención considerarase aceptada tácitamente. Segundo. –Analizadas as alegacións presentadas polo Concello de Carnota, nas que segundo os criterios de valoración que figuran nas bases específicas aduce que lle correspondería un importe superior ao concedido, e visto que o concello non tivo en conta o apartado “8.1.–Valoración das solicitudes” (último párrafo) das bases específicas, segundo o cal os posibles remanentes ou excesos de financiamento sobre a consignación prevista para este programa corrixiranse aumentando ou diminuíndo proporcionamente os importes inicialmente asignados, segundo o cal o importe concedido provisionalmente é correcto. Vistos os antecedentes sinalados, así como as disposicións legais de aplicación, remítese a seguinte, RESOLVO: 1.º.–Aprobar a concesión das subvencións correspondentes ao “Programa MA100: Convocatoria do programa de limpeza de praias marítimas dirixido a concellos da provincia da Coruña durante o exercicio 2017”, aos concellos seguintes: Total concedido: 900.000,00 €. 2.º Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.3.º.–Dispor o gasto das subvencións concedidas con cargo á seguinte aplicación orzamentaria: 0520/17222/46201, fase A, referencia n.º 22017001184, operación n.º 220170008421, importe: 900.000,00 €. 4.º.–Desestimar as alegacións presentadas polo Concello de Carnota, por terse aplicado os criterios de valoración e o cálculo das subvencións outorgadas de acordo coas bases específicas.5.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 19 de maio de 2017. O PRESIDENTE, SECRETARIO XERAL, D. Valentín González Formoso D. José Luis Almau Supervía